DECRETVM est a beatissimo Patre Domino Odilone, vna cum consensu  rogatu omniū fratrū Cluniacensium, vt sicut in Ecclesiis Dei, quæ per orbē terrarum longe lateque constructæ sunt, in die Calendarum Nouembrium agitur festiuitas omnium sanctorum, ita agatur apud nos festiuo more cōmemoratio omnium fidelium defunctorum, qui ab initio mundi fuerunt vsque in finem, tali modo. Ipso die supradicto post Capitulum faciant eleemosynam Decanus  Cellerarius de pane  vino omnibus superuenientibus pauperibus, sicut mos est agi in cœna Domini. Et quicquid ipso die ex refectione fratrū remanserit ad prandium, ex integro recipiat Eleemosynarius, nisi tantum panem  vinum, quæ post cœnam recipiat. Ipso etiam die post vespertinalem Synaxim, pulsentur omnia signa,  agatur officium pro defunctis. Ad missam vero matutinalem, festiuo more agitur officium, omnia signa pulsentur. Tractus a duobus fratribus cantetur, cuncti fratres offerant: priuatim  publice Missas celebrent pro requie omnium animarum fidelium,  duodecim pauperes reficiantur. Et vt hoc decretum perpetuum vigorem obtineat, volumus  petimus  præcipimus tam in loco hoc, quam in cunctis ad istum locum pertinentibus, seruetur. Et si alius aliquis ex ista nostra fideli inuentione sumpserit exemplum, particeps omnium bonorum efficiatur votorum. Ergo qualiter omnium memoria Christicolarum semel in anno agatur monuimus  præcepimus, dignum profecto ducimus, vt pro nostrorum fratrum animabus, sub almi Benedicti norma in Cœnobiis Deo militantibus, in diuinis aliquid obsequiis plus more solito adaugeamus. Necnon vt memoria chari nostri Imperatoris Heinrici cum eisdem præcipue agatur, constituimus: vt merito debemus, multis ab ipso ditati opibus. Scilicet ad vigiliam mortuorum, post Psalmum Ad Dominum cum tribularer, qui post lectiones recitatur, Domine quid multiplicati sunt, dicamus. Ad matutinas vel post, De profundis, Vsquequo Domine. Ad vesperas post Lauda anima mea. Nisi quia Dominus. Deus auribus nostris. Post Domine refugium. Dominus regit me. Ad letaniam. Iudica me Deus  discerne. Et ita diuina fauente gratia, vt præmisimus eorum agatur memoria per omnia futura tempora, tam in hoc loco quam in omnibus ad hunc respicientibus. [Auctoritas diuinæ legis nos admonet, vt in domo Domini quæ est Ecclesia fidelium, vnusquisque deuotorum pro viribus a Domino sibi collatis, aliquid offerre studeat, ne scilicet, vt piger seruus, pro talenti absconsione iure a Domino damnetur, sed potius cum bono seruo pro lucro fideliter multiplicato, digna mercede remuneretur].